**Դավիթ Օնիկի Աբրահամյան** (ապրիլի 17, 1979(1979-04-17)), ձեռքի և պլաստիկ վիրաբույժ, բժշկագիր, բժշկական գիտությունների թեկնածու, Հայաստանի Հանրապետության Առողջապահության նախարարությաւն Առողջապահության ազգային ինստիտուտի Պլաստիկ վերակառուցողական վիրաբուժության ամբիոնի դոցենտ, Հայ բժշկագիրների ասոցիացիայի (ՀԲԳԱ) հիմնադիր նախագահ։

Առաջինը Հայաստանում 2009 թվականին ներդրել է բազկահյուսակի նորածնային կամ ծննդաբերական կաթվածի (ԲՆԿ) ժամանակակից միկրովիրաբուժական վերականգնումը (ֆրանսահայ ձեռքի վիրաբույժ Արամ Ղազարյանի անմիջական մասնակցությամբ և հովանու ներքո), ՀՀ ԱՆ ԲՆԿ-ի նեոնատալ սքրինինգի կոօրդինատոր։

Առաջինը Հայաստան է ներմուծել (2012 թվական) նաև ներվիրահատական նեյրոմոնիտորինգի պրակտիկան ողնաշարի և նյարդավիրաբուժական վիրահատությունների ժամանակ (անվանի մանկական օրթոպեդ Կարեն Քոլոյանի նախաձեռնությամբ)։

Ֆրանսիայի (քաղաք Լիոն) ձեռքի փոխպատվաստման (*Hand transplantation*) կլինիկական փորձարկումների (ծրագրի ղեկավար, հանրահայտ լիոնահայ ձեռքի վիրաբույժ Արամ Ղազարյանի գլխավորությամբ) և առանց վերին վերջույթ ծնված նորածինների մոտ ձեռքի փոխպատվաստման նախակլինիկական փորձարկումների թիմի ակտիվ անդամ է։

Փորձարարական *in vivo* հետազոտությունների արդյունքում ապացուցել է, որ ակադեմիկոս Արմեն Գալոյանի պրոլինով հարուստ պոլիպեպտիդները («գալարմին») և որոշ օձերի թույների միկրոդոզաները խթանում են նյարդերի վերականգնումը, ինչը լուրջ հիմք կարող է հանդիսանալ հետագայում միկրովիրաբուժության և նյարդավիրաբուժության մեջ նյարդերի ավելի լավ և ավելի արագ վերականգնում ապահովելու համար։

Զբաղվում է նաև ձեռքի օրթեզավորմամբ. 2003 թվականին առաջինն է Հայաստանում ներդրել հատուկ թերմոպլաստից պատրաստվող ժամանակակից բեկակալների (ֆիքսատորների) պատրաստումը։

2017 թվականին չին-ամերիկյան պայմանագրային հետազոտական կազմակերպություններից մեկի կազմում հիմնել է Հայաստանում առաջին բժշկագրության (*medical writing*) թիմը, որը ներկայումս ընդլայնվել և դարձել է բաժին։ Վերջինիս շրջանակներում բժշկական և հարակից կրթությամբ մարդիկ վերապատրաստվում ու դառնում են բժշկագիրներ (*medical writer*) կամ տեխնիկագիրներ (*technical writers*), որոնց աշխատանքն այսօր մեծ պահանջարկ ունի միջազգային կենսատեխնոլոգիական շուկայում։ Հանդիսանալով հայ բժշկագիրների առաջին սերնդի ներկայացուցիչ՝ բժիշկ Աբրահամյանը դարձել է նաև մի շարք նորակազմ բառերի հեղինակ, որոնք հետզհետե մուտք են գործում հայոց բառապաշար, ինչպիսիք են «բազկահյուսակ» կամ հենց նույն «բժշկագրություն», «տեխնիկագրություն» բառերը և այլն։

2022 թվականի փետրվարի 22-ին մի խումբ բժշկագիրների հետ հիմնել է Հայ բժշկագիրների ասոցիացիան (ՀԲԳԱ), որի առաքելությունն է` նպաստել բժշկագրության՝ որպես ուրույն մասնագիտության զարգացմանը և բժշկական հաղորդակցության կատարելագործմանը: ՀԲԳԱ-ի պրոֆեսիոնալ բժշկագիր-թարգմանիչների թիմով 2022-2023 թվականներին թարգմանել և խմբագրել Կարմիր խաչի միջազգային կոմիտեի «ՌԱԶՄԱԴԱՇՏԱՅԻՆ ՎԻՐԱԲՈՒԺՈՒԹՅՈՒՆ» տեղեկագրքի 2 հաստափոր հատորները, իսկ 2023-2024 թվականներին՝ վնասվածքների վիրաբուժության «կտակարան» համարվող գրքերից մեկը՝ Top Knife գիրքը:

Կենսագրություն
--------------

 Հայաստանում նորածնի մոտ բազկահյուսակի առաջին միկրովիրաբուժական վիրահատությունից հետո, Արաբկիր ԲՀ, Երևան։  
Ձախից աջ՝ Դավիթ Աբրահամյան, Կարեն Քոլոյան, Շուշան Հովհաննիսյան, Արամ Ղազարյան (Լիոն), Գոհար Բադալյան, Արմեն Քոլոյան։
Ծնվել է 1979 թվականի մայիսի 17-ին Երևանում։ Նախնական կրթությունն ստացել է Երևանի թիվ 102 անգլիական թեքումով դպրոցում (1985-1995 թթ.), որն ավարտել է գերազանցությամբ։ 1996-2002 թվականներին ուսանել է Մխիթար Հերացու անվան Երևանի պետական բժշկական համալսարանի բուժական ֆակուլտետում։ Համալսարանում գերազանց առաջադիմության շնորհիվ ուսուցման վճարովի համակարգից անցել է անվճար ուսուցման՝ դառնալով Ռուբեն Յոլյանի անվան կրթաթոշակառու և համալսարանն ավարտելով կարմիր դիպլոմով։

2000-2002 թվականներին, դեռևս ուսանող ժամանակ, Երևանի թիվ 4 կլինիկական ծննդատանն աշխատել է որպես անեսթեզիստ։   
Երկու տարի անց, դեռևս կլինիկական օրդինատուրայի ընթացքում, Երևանի պետական բժշկական համալսարանի Պլաստիկ վերականգնողական վիրաբուժության և միկրովիրաբուժության ամբիոնում եղել է ավագ լաբորանտ։ 2006-2008 թվականներին ծառայել է Երևանի Վազգեն Սարգսյանի անվան ռազմական ինստիտուտում (ռազմաբժշկական ծառայություն), որի ընթացքում 2007 թվականին պաշտպանել է գիտական թեզը։   
2002 թվականից հայկական պատմական հուշարձանների վերականգնումով զբաղվող «Երկիր և Մշակույթ» բարեգործական կազմակերպության կամավոր է։ 2006 թվականից մինչ օրս «Մոդուս վիվենդի կենտրոն»-ի կամավոր է, 2010 թվականից՝ բազկահյուսակի և ծայրամասային նյարդերի վնասման միջազգային միության անդամ, իսկ 2016 թվականից Ներվիրահատական նեյրոֆիզիոլոգիայի միջազգային միության (ISIN) թղթակից անդամ է։

Ավելի քան 80 գիտական հրապարակումների հեղինակ է՝ ներառյալ գրքի 1 գլուխ և PubMed-ում մեջբերվող 10 հոդվածները։

Ծանոթագրություններ
------------------

1. 1 2 3 4  «Կենսագրություն, կրթություն, գործունեության ոլորտներ». Արխիվացված է օրիգինալից 2015 թ․ ապրիլի 25-ին. Վերցված է 2015 թ․ ապրիլի 23-ին.
2. ↑  NEWS.am Medicine-ի թղթակցին Արամ Ղազարյանի և Դավիթ Աբրահամյանի հարցազրույցը
3. ↑  «ՀՀ ԱՆ հրաման - Նեոնատոլոգի գործելակերպը ԲՆԿ-ի նորածնային սքրինինգի շրջանակներում» (PDF). Արխիվացված է օրիգինալից (PDF) 2016 թ․ մարտի 4-ին. Վերցված է 2015 թ․ ապրիլի 24-ին.
4. ↑  «Ներվիրահատական նեյրոմոնիտորինգ | Հարցազրույց Դավիթ Աբրահամյանի հետ». Արխիվացված է օրիգինալից 2015 թ․ մարտի 23-ին. Վերցված է 2015 թ․ ապրիլի 24-ին.
5. ↑  Hand allograft in agenesic newborn. A.Gazarian, D.Abrahamyan
6. ↑  Hand allografts: experience from Lyon team. A.Gazarian, D.Abrahamyan et al.
7. ↑  Neuroprotective action of hypothalamic peptide PRP-1 at various time survivals following spinal cord hemisection. A.Galoyan, J.Sarkissian... D.Abrahamyan
8. ↑  «Протекторный эффект яда кобры Naja Naja Oxiana на ротенон-индуцированной модели болезни Паркинсона. Дж.Саркисян, Е.Чавушян...Д.Абраамян» (PDF). Արխիվացված է օրիգինալից (PDF) 2015 թ․ սեպտեմբերի 21-ին. Վերցված է 2015 թ․ ապրիլի 24-ին.
9. ↑  «Протекторный эффект малых доз змеиных ядов при нейродегенерации центрального и периферического происхождения после перерезки седалищного нерва. А.Галоянм, И.Меликсетян...Д.Абраамян». Արխիվացված է օրիգինալից 2016 թ․ մարտի 4-ին. Վերցված է 2015 թ․ ապրիլի 24-ին.
10. ↑  American Association for Hand Surgery Vargas mission in Armenia
11. ↑  Ա․Ս․ Գալստյան (2015). *Նոր բառեր, Պրակ Ա,*. Երևան: «ՀՀ ԳԱԱ Հ․ Աճառյանի անվան լեզվի ինստիտուտ». էջ 28.
12. 1 2  «Երկիր և մշակույթ» բարեգործական կազմակերպություն
13. ↑  Մոդուս վիվենդի կենտրոն
14. ↑  Hand transplantation. M.Lanzetta, J.M.Dubernard (eds.), Springer, 2007
15. ↑  A.Gazarian, D.Abrahamyan. Limb Transplantation in Congenital Deformities. In: Hand transplantation. M.Lanzetta, J.M.Dubernard (eds.), Springer, 2007: pp. 445-452

Արտաքին հղումներ
----------------

* Armenian and Russian DASH questionnaires. G.Yaghjyan, D.Abrahamyan
* ICF Core Sets: Manual for Clinical Practice For the ICF Research Branch
* Հարցազրույց ձեռքի վիրաբույժ Դավիթ Աբրահամյանի հետ | Չխկացող մատ
* Բազկահյուսակի ծննդաբերական կաթված (акушерский паралич) | հարցազրույց վերականգնողաբան Մարինե Սահակյանի և ձեռքի վիրաբույժ Դավիթ Աբրահամյանի հետ Արխիվացված 2015-03-21 Wayback Machine
* Ձեռքի վիրաբույժ Դավիթ Աբրահամյանը պատմում է ձեռքերի բնածին տարբերությունների (արատների) մասին
* Հարցազրույց վերականգնողաբան Մարինե Սահակյանի և ձեռքի վիրաբույժ Դավիթ Աբրահամյանի հետ | Բազկահյուսակի ծննդաբերական կաթված (акушерский паралич)
* Շտապ օգնություն 28.03.2016
* ՇՏԱՊ ՕԳՆՈՒԹՅՈՒՆ 19.07.2016 Դաստակային կամ կարպալ թունելի համախտանիշ